|  |  |
| --- | --- |
| Prvi.jpg  |   23. I 2017. Број **3/17**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **јануар 2017.** |

**Просјечна нето плата у децембру 835 КМ**

**Највиша просјечна нето плата у подручју *Финансијске дјелатности и дјелатности осигурања* 1 237 КМ, а најнижа у подручју *Административне и помоћне услужне дјелатности* 523 КМ**

Просјечна мјесечна нето платазапослених у Републици Српској,исплаћена у децембру 2016. године износила је835 КМ, а просјечна мјесечна бруто плата 1 343 КМ.

У односу на децембар 2015. године, просјечна нето плата исплаћена у децембру 2016. реално је већа за 0,4%, док је у односу на новембар 2016. године реално мања за 0,3%.

У 2016. години просјечна нето плата износила је 836 КМ, а просјечна бруто плата 1 344 КМ. У односу на 2015. годину, просјечна нето плата већа је номинално за 0,6%, а реално за 1,8%.

Посматрано по подручјима, у децембру 2016. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 237 КМ. Са друге стране, најнижа просјечна нето плата у децембру 2016. исплаћена је у подручју *Административне и помоћне услужне дјелатности* 523 КМ.

У децембру 2016. године, у односу на новембар 2016, номинални раст нето плате забиљежен је у подручјима *Остале услужне дјелатности* 3,8%, *Прерађивачка индустрија* 1,3% и *Грађевинарство* 1,1%.

Смањење плате, у номиналном износу, забиљежено је у подручјима *Финансијске дјелатности и дјелатности осигурања* 3,4*%, Вађење руда и камена* 2,4%, и *Умјетност, забава и рекреација* 1,0%.

 км



Графикон 1. Просјечнe нето платe запослених по мјесецима

**Мјесечна инфлација у децембру 2016. године -0,1%**

**Годишња инфлација (XII 2016/XII 2015) -0,2%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у децембру 2016. године у односу на претходни мјесец у просјеку су ниже за 0,1%, док су на годишњем нивоу у просјеку ниже за 0,2%.

Од 12 главних одјељака производа и услуга, више цијене забиљежене су у пет, ниже цијене у три, док су цијене у четири одјељка, у просјеку остале непромијењене.

Највећи раст цијена у децембру забиљежен је уодјељку *Превоз* од 0,7% усљед виших набавних цијена у групи горива и мазива (1,4%), затим у одјељку *Здравство* (0,4%) због виших добављачких цијена у групи фармацеутски производи од 0,5%. У одјељку *Намјештај и покућство* (0,3%) више цијене забиљежене су у групи производи за чишћење и редовно одржавање куће (1,2%) усљед нових набавки и краја периода акцијских цијена. Нешто блажи раст од 0,1% забиљежен је у одјељку *Рекреација и Култура,* као и у одјељку *Ресторани и хотели*.

У одјељцима: *Храна и безалкохолна пића, Становање, Комуникације* и *Образовање* цијене су, у просјеку остале непромијењене.

Највећи пад цијена у децембру забиљежен је у одјељку *Одјећа и обућа* (3,7%) усљед великог броја снижења (почетак сезонских и новогодишњих попуста), затим у одјељку *Остала добра и услуге* (0,7%) усљед акцијских цијена и других попуста у групи производи за личну хигијену,те у одјељку *Алкохолна пића и дуван* (0,1%).

Графикон 2. Мјесечна и годишња инфлација

**Календарски прилагођена индустријска производња (XII 2016/XII 2015.) већа 20,0%**

**Десезонирана индустријска производња (XII 2016/XI 2016.) већа 5,3%**

**Број запослених у индустрији (XII 2016/XII 2015.) већи 3,3%**

**Календарски прилагођена индустријска производња** у децембру 2016. године у поређењу са децембром 2015. већа је за 20,0%. У подручју *Производња и снабдијевање електричном енергијом, гасом, паром и климатизацији* остварен је раст од 46,5%, у подручју *Вађења руда и камена раст* од 23,9%и уподручју *Прерађивачка индустрија* раст од 8,9%. Посматрано према главним индустријским групама по основу економске намјене производа, производња енергије у децембру 2016. године у поређењу са децембром 2015, већа је за 52,4%, капиталних производа за 14,8% и интермедијарних производа за 12,4%, док је производња трајних производа за широку потрошњу мања за 8,4% и нетрајних производа за широку потрошњу за 15,3%.

**Десезонирана индустријска производња** у децембру 2016. године у поређењу са новембром 2016. већа је за 5,3%. У подручју *Вађење руда и камена* остварен је раст од 10,9%, у подручју *Производња и снабдијевање електричном енергијом, гасом, паром и климатизацији* раст од *8,3%* и у подручју *Прерађивачка индустрија* раст од 6,1%. Посматрано према главним индустријским групама по основу економске намјене производа, производња енергије у децембру 2016. године у поређењу са новембром 2016. већа је за 7,9%, интермедијарних производа за 4,2% и капиталних производа за 3,0%, док је производња нетрајних производа за широку потрошњу мања за 2,8% и трајних производа за широку потрошњу за 5,1%.

**Број запослених у индустрији** у децембру 2016. године у односу на просјечан мјесечни број запослених у 2015. години и у односу на исти мјесец прошле године већи је за 3,3%, док је у односу на новембар 2016. године остао непромијењен. Број запослених у индустрији у периоду јануар – децембар 2016. године, у односу на исти период прошле године, већи је за 1,3%. У истом периоду у подручју *Прерађивачка индустрија* остварен је раст од 1,4%, у подручју *Вађења руда и камена* раст од 1,1% и у подручју *Производња и снабдијевање електричном енергијом, гасом, паром и климатизацији* раст од 0,7%.

Графикон 3. Индекси индустријске производње, децембар 2012 – децембар 2016. (∅2010=100)

**Покривеност увоза извозом (у периоду I-XII 2016.) 65,0%**

У децембру 2016. године остварен је извоз у вриједности од 260 милиона КМ и увоз у вриједности од 449 милиона КМ.

У оквиру укупно остварене робне размјене Републике Српске са иностранством у децембру ове године, проценат покривености увоза извозом износио је 58,0%. Проценат покривености увоза извозом за период јануар - децембар 2016. године износио је 65,0%.

У периоду јануар - децембар 2016. остварен је извоз у вриједности од 2 милијарде 865 милиона КМ, што је за 9,6% више у односу на исти период претходне године. Увоз је, у истом периоду, износио 4 милијарде 406 милиона КМ, што је за 0,8% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - децембар 2016. године, највише се извозило у Италију и то у вриједности од 499 милиона КМ, односно 17,4%, те у Србију 359 милиона КМ, односно 12,5% од укупног оствареног извоза. У истом периоду, највише се увозило из Србије и то у вриједности од 804 милионa КМ, односно 18,3% и из Русије, у вриједности од 556 милиона КМ, односно 12,6% од укупно оствареног увоза.

Посматрано по групама производа, у периоду јануар - децембар 2016. године, највеће учешће у извозу остварују обрађено дрво са 173 милиона КМ, што износи 6,0% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 516 милиона КМ, што износи 11,7% од укупног увоза.

хиљ. КМ

2016

2015

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења и главни уредникИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |